Derek Prince
Surved, katsumused ja väljakutsed
Saade 2
Paljud inimesed kogudustes on tänapäeval aiapealistujad
Nad ei ole pühendunud,
kuid nad ei taha ka, et neid uskmatuteks tembeldatakse
Minu kommentaar siia on, et kui Püha Vaim tuleb kogudusse
siis esimene asi, mida Ta teeb - laseb elektri aia sisse.
Seepärast mõned inimesed ei ütle Püha Vaimule teretulemast,
sest nad tahavad mugavalt aia peale istuma jääda.
Milline on kõlbmatu sulane? (Hea ja halb sulane, Mat.24:45-51)
Ta ütleb: "Mu isand ei tule veel (pikka aega)"
Teiste sõnadega - ta on kaotanud visooni selle kohta,
et varsti tuleb Isand tagasi Ja see on peamine probleem.
Olen tulnud järeldusele, et kogudustes,
kus ei jutlustata Jeesuse tagasi- tulekut, ei saavutata kunagi
UT:s määratletud pühitsust. Jeesuse tulek on keskne tõde
loomaks pühadust Jumala rahva keskel. Halb sulane ütleb:
"Isand on olnud kaua ära, ma pole temast midagi kuulnud,
ma pole temaga ühenduses olnud, võin nüüd ennast välja elada!"
Ta hakkab lööma kaassulaseid, ta domineerib.
Ja see on väga-väga kerge inimestel,
kes omavad pastori positsiooni, hakata domineerima.
See on saatanlik.
Minu isiklik tähelepanek on, et Jumal ei anna kunagi
oma võidmist millegile, millega tahetakse teisi kontrollida.
Nii et kui inimene tahab asja oma kontrolli all hoida,
siis Jumal ütleb: "Lase edasi, aga ära oota
Minu võidmist. Kui sa ei taha, et ma ohjad enda kätte võtan,
võid jätkata oma religioosseid protseduure.
Võid kasutada kõiki sõnu, tiitleid, aga tulemus ei ole see,
mis tuleb ainult Püha Vaimu võidmisest."
Nii ta siis domineerib. Ta lööb kaassulaseid.
Ta sööb ja joob joodikutega. Ta hakkab elama kõlvatult.
See on tõeline ahvatlus läänemaades, eriti USA-s.
Keegi ütles mulle hiljuti, et kui tahad teada parimaid
söögikohti ükskõik mis linnas, siis küsi pastorite käest.
See kommentaar peab paika. Haigestusin tõsiselt 1990-91
tõppe, mis tavaliselt tapab. See oli südamelihase
bakteriaalne põletik. Tavainimesele see palju ei ütle,
aga ma võin öelda, et enne penitsilliini oli see saatuslik.
See oleks võinud mind tappa. Kui lebasin voodis
öösel, enne kui mind haiglasse viidi, küsisin Issandalt,
ma ei kartnud surma, kuid oli intellektuaalne probleem: "Jumal,
ma olen uskunud tervenemisse, olen jutlustanud tervenemisest,
olen näinud inimesi tervenemas, olin isegi tervenenud.
Miks ma nüüd pole terveks saanud?" Ja Issand andis mulle ülevaate
sellest, kuidas ma aastaid olin elanud kui teenistuja. Polnud
seksuaalset ebamoraalsust, joomarlust, kavaldamist rahadega,
kuid palju lihameelsust. Elu - nagu see maailm oleks kõik.
Määratlen lihalikkust kui elu, kus nagu poleks tulevat maailma
Ja Jumal näitas mulle, kuidas Ta vihkab lihalikkust.
Ta andis mulle need sõnad:
"Jaakobit ma armastasin, Eesavit ma vihkasin."
Eesav on Piibellik näide lihalikust inimesest.
See muutis mu elu. Tänu Jumalale, ma jäin ellu.
Arvan, et Jumal säästis mind, ma tahtsin sellest õppida.
Ruth ja mina tsiteerisime Piiblit:
"Issand küll karistas mind, kuid ei andnud mind surma valda."
Tõsi minu kohta.
Ja tahan öelda, et elasin austusväärse teenistuja elu.
Tegin koostööd teenistujatega, kelle nimesid te teate.
Me kõik elasime samamoodi. Ma ei mõista kohut teiste,
vaid enda üle, kuid olime mitmel viisil äärmuslikult lihalikud.
Mul on teinegi kogemus, mida ma ei mõelnud rääkida,
kuid arvan, et Jumal tahab, et ma räägiksin.
Ma pole seda meelt, et kristlased ei saaks juua veini.
See võib shokeerida sind, kuid teatavasti Jeesus jõi veinija
Paulus soovitas Timoteosele veini juua tema kõhutõve pärast.
Ma ei taha sellest vaidlusainet teha, seepärast räägin juhtumi,
mis teid rahustab. Eelmise aasta septembris olime koos Ruthiga
hotellis Eilatis, et puhata teenis- tuse pingetest Jeruusalemmas.
Jõin paar klaasitäit veini, olin täiesti kaine, kaks öösel ärkasin
ja tundsin rõhumist oma ajus. Mulle turgatas pähe sõna "halvatus".
Tänu Jumalale, teadsin midagi vaimulikust sõjapidamisest,
sest ütlesin: "Sina halvatuse vaim, ma sõitlen sind,
ma ei võta sind vastu, sul pole mingit võimu
ega õigust minu üle." See läks ära.
Tõusin voodist, et WC-sse minna,
kuid alles kolmandal katsel sain üles tõusta,
ma ei suutnud kindlalt kõndida, vaid pidin mööbliesemetelt
tuge otsima. Järgmisel päeval mõtlesin juhtunu üle ja
tulin järeldusele, et kuna ma olin nii palju veini joonud,
et mu aju oli aldis halvatuse vaimule. Ja nüüd ma ütlesin
inimestele, et mul on uus dieet - see on Piibellik dieet:
minu toit on teha selle tahet, kes mind läkitas
ja lõpetada Tema töö.
Minu jaoks on töö lõpetamine kõige tähtsam.
Olen Issanda teenija olnud 50 aastat. Usun, et elan
Tema tahtes, kuid pole täitnud Tema antud tööd.
Otsustasin, et kui veinijoomine takistab minu töö lõpule viimist,
siis ei joo ma enam kunagi veini. Ja ma pole enam joonud.
Ma ei jutlusta veinijoomise vastu, siis võiks see viia käsumeelsuseni.
Olen olnud nelipühilane piisavalt kaua,
et teada, mis käsumeelsus on. Ja arvan, et osalt mässamine
käsumeelsuse vastu viis mind teise äärmusse.
Tee, mis viib ellu, on otsesuunas ja kitsas ja selle kummalgi pool
on oja. Üks oja on käsumeelsus, millesse võid kukkuda. Sellest
ojast pääsedes kukud teise, mis on mugavuse soov või lihalikkus.
Me peame kõndima nende kahe vahel.
Minu jaoks on siis reaalne, et see kõlbmatu pastor
või juht, hakkas jooma. Ja mitte ainult jooma, vaid
tegema seda vales seltskonnas, joodikutega.
Jeesus ütles: "Kuid Issand tuleb päeval, mil sulane teda ei oota
ja hetkel, mida ta ei tea,
raiub ta pooleks ja annab talle osa silmakirjatsejatega,
seal on ulumine ja hammaste kiristamine."
Kui isand tuleb, pole teenija
valmis teda vastu võtma. Kas kuulsite, mida lugesin?
Isand raiub ta pooleks. Kes on isand? Jeesus.
Kas mõistsite, et Jeesus võib kellegi pooleks raiuda?
Pidage meeles, et Ta pole mitte ainult Vabastaja.
Ta on ka Kohtumõistja. Ta on sama ustav
nii kohut mõistma kui ka vabastama.
Ja kui sa ei ela Talle kui Vabastajale,
siis kohtud Temaga kui Kohtumõistjaga.
Meil on need kaks valikut. Lugesime, et
seal nutetakse ja kiristatakse hambaid.
See on mulle aastate jooksul muljet avaldanud
ja see esineb viis-kuus korda Uues Testamendis.
Olen teinud väikese uurimuse sellest, mida Jeesus ütleb,
et seal on ulumine ja hammaste kiristamine. Minu järeldus on,
et see puudutab vaid teatud inimrühma: neid, kes teavad
Temast kõike kes on kuulnud tõde ja elanud selle lähedal võib-olla
kogu oma elu kuid pole kunagi end tõeliselt pühendanud.
Seal nutetakse ja kiristatakse hambaid, sest nad kaeblevad:
"Ma olin nii lähedal, oleksin võinud sinna astuda
mistahes hetkel, aga ma kunagi ei teinud nii
ja nüüd mind on suletud väljapoole igaveseks.
Võin mõista nuttu ja hammaste kiristamist.
Väike loetelu juhtumistest, kus Jeesus kasutab seda lauset:
Matt.8:12 räägib Jeesus Taeva kuningriigi pärijatest.
Ta räägib juutidele: "Te hülgate Minu, aga
teistest rahvustest tuleb neid, kes pääsevad Taevariiki,
kuid teid visatakse välja. Seal on ulumine ja hammaste kiristamine."
Inimestel, kes teadsid kõike, oli võimalus,
kuid nad kunagi ei kasutanud seda.
Matt.13:42 lause öeldakse inimeste kohta, kes
olid umbrohuna nisupõllul. Nad olid täiesti nisu moodi,
kuid ei tootnud kunagi vilja.
Jeesus ütles, et inglid tulevad ja juurivad need üles
ning heidavad ahju. Seal ulutakse ja kiristatakse hambaid, sest
kogu elu olid nad kuningriigi lähedal ja selle keskel,
kuid nad kunagi ei pääsenud sisse. Matt.22:13 on võrdpilt pulmapeost,
kuhu üks külaline tuli ilma pulmariietuseta.
Pulmariietust ei pidanud ostma, vaid see oli maja poolt antud
ja seepärast oli alatu ja ülbe tulla pulma ilma selleta.
Kui peoisand nägi meest, küsis: "Kuidas sa siia tulla said
ilma pulmariietuseta?" Mees jäi sõnatuks. Isand ütles:
"Siduge ta käsist ja jalust ja heitke välja pimedusse.
Seal on ulgumine ja hammaste kiristamine."
Jälle näeme, et see inimene teadis kõik,
ta oli saanud pulmakutse, kuid ei viitsinud sobivat
riietust selga panna, mis on õigsus Kristuses Jeesuses.
Mat.25:30 räägib ühe talendiga teenijast.
Räägin sellest varsti.
Luuka 13:26 räägib inimestest, kes ütlesid Jeesusele:
"Me sõime ja jõime koos Sinuga
ja kuulasime Sinu õpetust", aga Jeesus ütleb:
"Minge ära Mu juurest, te ülekohtutegijad. Ma pole kunagi
teid tundnud!" Jälle nutetakse ja kiristatakse hambaid. Mul on
kaasaegne versioon sellest, mis on ülekohtu praktiseerimine,
sest ma näen nii palju ülekohut koguduses ja teenistuses.
See on minu parafraas: "Ülekohtu praktiseerimine on teha
sinu oma asja. Ei pea millegi eest vastutama ega kellegile aru andma,
vaid võid omi radu pidi käia ja teha, mida ise tahad,
hoolimata teiste tegemisest. Olen kuulutustöös õppinud, et
viljakandmiseks peab töö olema juurtega koguduse pinnases.
Kui läheksin teiste alale, mida kunagi pole teinud,
ja halvustaksin pastoreid ning jätaksin juhid tähelepanuta,
siis saaksin küll teha suure koosoleku -
Tean hästi, kuidas saada inimesi kokku ja
võiksin sadu inimesi ette kutsuda ja pildistada end koos nendega,
kuid püsivat vilja ei sünni, sest vili peab kasvama Jumala rahva
koguduse sees. Peab tegema koostööd kohalike juhtidega,
kui soovitakse vilja näha. Nendega pole alati kerge koostööd
teha, uskuge mind... Jumal ikka õnnistagu neid. Kui keegi tegi
midagi tõeliselt valesti minu ja mu naise suhtes,
mu esimene naine tundis hästi pühakirja, ta teadis,
et ei saa nendest midagi paha rääkida. Ta ütles:
"Issand, õnnista neid - Sina tead, kuidas neid õnnistada!2
Jätkame peatükist 25. Mis on siin esimene sõna?
"Siis", kümnes "siis". On võrdpilt kümnest neitsist, pruudist.
Mida nad sümboliseerivad? Vaatame, mda olen kirjutanud.
Piiblis 10 sümboliseerib kogudust. Juudiusundis peab olema koos
"minion", vähemalt kümme, enne kui nad võivad avalikult palvetada.
Võrdpilt kümnest kujutab inimesi kogudustes.
Minu mõte on, et neitsid tähendavad kirikuskäijaid.
Loen võrdpildi kiiresti ja kommenteerin siis.
"Siis on taevariik kümne neitsi sarnane,
kes võtsid oma lambid ja läksid välja peigmehele vastu.
Viis neist olid rumalad ja viis mõistlikud."
Tarkade ja rumalate vahel ei olnud vahet.
"Rumalad võtsid küll lambid, aga ei võtnud õli enesega.
Aga mõistlikud võtsid õli astaja- tesse ühes oma lampidega.
Peigmehe viibides, jäid nad uniseks ja jäid magama.
Aga keskööl kuuldi häält: Peigmees tuleb! Minge vastu!
Siis tõusid kõik neitsid üles ja valmistasid oma lambid.
Aga rumalad ütlesid mõistlikele: andke meile oma õlist,
sest meie lambid kustuvad. Kuid mõistlikud ütlesid:
Me ei saa, sest sellest ei piisa meile kõigile.
Minge ostke kaupmeeste käest. Aga kui nad läksid ostma, tuli
peigmees, ja kes olid valmis, läksid temaga pulma. Uks suleti.
Mõne aja pärast saabusid teised ka sinna ja hüüdsid:
Issand, Issand, ava meile! Aga Tema ütles neile:
Tõesti, ma ei tunne teid! See- pärast valvake, sest te ei tea
päeva ega tundi, mil Inimese Poeg tuleb!"
Mis oli ühine kõigile neile neitseile? Kõik ootasid peigmeest.
Igaüks teadis, et peigmees on tulemas. Nad olid usklikud.
Kõigil oli lamp ja õli. Õli sümboliseerib peaaegu
alati Püha Vaimu. Püha Vaim oli nende elus.
Nii targad kui rumalad väsisid.
Kuid oli üks vahe: õli hulk.
Tarkadel oli õli varuks, rumalatel polnud.
Paulus ütleb, Efeslastele 5:18 -
"Ärge joovastuge viinast, kust tuleb õnnetu elu,
vaid saage täis Vaimu!"
Paljud on ühel nõul selles, et keeld: "Ärge joovastuge viinast"
on põhiline. See on patt. Miks nii paljud vaimuliku
inimesed pööravad tähelepanu keelatud asjale, jätavad tähelepanuta
positiivse asja? Sama käsk jätkub: "vaid saage täis Vaimu!"
Sõna "täitma" tähendab jätkuvalt täitma ehk tankima üha uuesti.
Pole küsimus ühekordsest kasutusest.
Jälle tean, millest ma räägin. Mõni võib öelda:
Sain Püha Vaimuga ristitud 1984. Rääkisin keeltes."
Vägev, aga mis seejärel on juhtunud? Inimesed,
kes peavad Vaimuga täitumist ühekordseks elamuseks,
pole tundlikudPüha Vaimu juhtimisele, sest nende jaoks
kogu pakett oli valmis, kui nad rääkisid keeltega. Sellest ei piisa.
Paulus ütles korintlastele:
"Räägin keeltega rohkem kui keegi teine.."
Ilmselt Korintoses räägiti palju keeltes.
Paulus rääkis keeltes rohkem kui nemad.
Me peame täituma Püha Vaimuga jätkuvalt ja üha uuesti.
Kümme neitsit olid kord Vaimuga täidetud, aga nad polnud jätkuvalt
uuesti täitunud, nad polnud valmis.
On huvitav, mida targad ütlesid rumalatele:
"Minge ostke õli!" Seda pidi ostma. See polnud kingitus.
Mingil määral peame siis hinda maksma Püha Vaimu eest.
Püha Vaim iseenesest on kingitus. Aga kui sa tahad Vaimuga täidetud
olla, siis selle eest on hind, mida maksta, peab maksma
Mis Jeesus ütles Laodikea kogudusele,
mis nii täpselt kirjeldab kogudusi Ameerikas?
Laodikea 3
Ilmutuse 3 Aitäh.
Hea, et oled seal.
Vahel see on piinlik, kuid parem, kui möödapanemine.
Nii ütles Jeesus Laodikea kogudusele:
Ilmutuse 3: 17-18
Sa hoopled, et sa oled rikas, sul on vara küllalt ega vaja midagi."
Kas olete kunagi kuulnud sellist õpetust? Kas Jeesus kiitis
selle heaks? Mitte sugugi. "Sa ei saa aru, milline tegelikult
oled: vilets, armetu, vaene, pime ja alasti!
Imestan, kuidas inimesed võivad olla armetud ja vaesed,
pimedad ja alasti ilma seda ise teadmata. Hämmastav!
Jeesus ütleb: Annan sulle nõu: osta Minult tulespuhastatud kulda,
et sa võiksid rikkaks saada ja valged riided,et sa nendega
riietuksid ega nähtaks sinu alastuse häbi." Jeesus ütleb:
"Ma ei anna seda sulle, sa pead selle minult ostma."
Muinasajal oli kuld väärtusetu,
kui seda ei puhastatud tules. Kuld on usk ja Jeesus ütleb:
Ma tahan usku, mis peab vastu tuletestile."
Selle eest peab maksma vastupidavusega.
Sa pead vastu pidama katsumustes.
Siis Jeesus räägib valgetest riietest.
Kõik ei ole tasuta kristlase elus.
Ütlen midagi Jeesuse arvamuse kohta kogudustest ja
nüüdiskristluse erinevusest. Oli üks kogudus, Smürna,
mis oli vaene ja tagakiusatud. Jeesus ütles:"Sina oled rikas."
Laodikea kogudusele, kel oli kõike, ütles Ta: "Sa oled vaene."
Mida ütleks Ta Ameerika ja Eesti kogudustele nüüd?
Kas Ta ütleks, et olete rikkad või vaesed?
Määratlege ise.
Inimeste arvamus on tihti vastupidine Jumala arvamusele.
Jeesus rääkis asjadest, mida inimesed kõrgelt väärtustavad,
kuid Jumalale on jäledus.
Neitsid pidid ostma õli, kuid nad jäid hiljaks.
Ostnud õli ja tagasi tulnud, oli uks suletud.
Jeesus ütles: "Ma ei tunne teid." Kuidas te sellest aru saate?
Mina saan sellest nii aru, et nad kunagi ei kuulunud Jumala valitute
hulka. Nad olid sisse tulnud, kuid Jumal teadis, et nad kunagi
ei tee testi ära. Võib-olla pole see õige seletus, aga mina näen
seda asja nii. Kas te olete kunagi õli ostnud?
Kuidas õli ostetakse?
Palvetades, Piiblit lugedes, Jumalat oodates.
See nõuab aega ja energiat. See ei juhtu niisama.
Peab tegema otsuse.
Niipalju kümnest neitsist.
Järgmine rühm on teenrid, kes said talente.
Loen võrdluseks kirjakohad 14-30. "Sest see on nõnda,
nagu üks inimene võõrale maale minnes kutsus oma sulased
ja usaldas nende kätte oma vara.
Ühele ta andis viis talenti, teisele kaks ja
kolmandale ühe, igaühele tema jõudu mööda
ja läks võõrale maale." "Siis" on siin 12. korda
Kes viis talenti oli saanud, läks kohe ja
kauples nendega ning saavutas teist viis lisaks.
Samuti see, kes oli saanud kaks, saavutas teised kaks lisaks.
Aga see, kes oli saanud ühe, läks, kaevas selle maa sisse ja
peitis ära Isanda raha. Pika aja pärast tuli nende sulaste isand
tagasi, hakkas nendega aru pidama.
See, kes oli saanud viis talenti, tõi teised viis neile lisaks ja ütles:
Isand, sina andsid mulle viis talenti.
Nagu näed, olen hankinud viis neile lisaks.
Isand ütles talle: Hästi tehtud! Oled hea ja ustav sulane.
Oled olnud ustav väheses, ma panen su palju üle.
Mine oma Issanda rõõmusse!
Ka see, kes oli saanud kaks talenti, tuli ja ütles:
Isand, sa andsid mulle kaks talenti. Nagu näed,
olen veel kaks lisaks hankinud. Isand ütles talle: Hästi tehtud,
hea ja ustav sulane. Oled ustav olnud väheses,
ma panen su palju üle. Mine oma Issanda rõõmusse!
Lõpuks tuli sulane, kes oli ainult ühe talendi saanud ja ütles:
Isand, ma teadsin, et oled kalk inimene. Sa lõikad, kuhu sa pole
külvanud ja kogud sealt, kuhu sa ei ole puistanud.
Ja ma kartsin ja matsin su talendi maha. Siin on su oma.
Isand vastas temale: Sa paha ja laisk sulane!
Sa teadsid, et ma lõikan, kuhu ma ei ole külvanud
ja kogun sealt, kuhu ma ei ole puistanud.
Sa oleks siis pidanud mu raha panka viima,
nii et ma tagasi tulles oleks oma raha kasudega tagasi saanud.
Seepärast võtke talent ära tema käest ja andke sellele,
kellel on kümme talenti. Sest igaühele, kellel on, antakse,
ja tal peab olema küllalt, aga kellel ei ole, sellelt võetakse
ka see, mis tal on. Ja kõlvatu sulane heitke välja
kõige äärmisemasse pimedusse; seal on ulumine ja
hammaste kiristamine. Kommenteerin natuke. Esmalt:
kasumi hankinud sulased said kasumit 100 protsenti.
See, kellel oli viis, sai viis juurde ja see, kellel oli kaks,
sai kaks lisaks Tänusõnad olid mõlemale samad:
Hästi tehtud! Oled hea ja usaldatav teenija. Tule
oma Isanda rõõmusse! Isand ei kiitnud viis talenti
hankinut rohkem kui seda, kes kaks talenti oli hankinud,
mis näitab seda, et Issand ootab kasvu.
kasv oli sama, mõlemal 100%,
Isand kiitis neid täpselt ühtemoodi, samade sõnadega.
Issand tahab ustavust rohkem kui edukust.
Mõlemad talenti hästi hoidnud tasustati autoriteediga
Kristuse Kuningriigis. Teiste sõnadega,
see, kuidas me teenime selles elus
määrab meie positsiooni Jumala Kuningriigis igaveseks.
Kui tahad telida Derek Prince-i õpetusi,
siis võta ühendust ja küsi tootevalikut.
Meie kontaktandmed paistavad ruudu sees.
Eestikeelne tõlge: Jaana Eskor